জুনেই শেষ হয় ‘স্টার জলসা’-র মেগা সিরিয়াল ‘বোঝেনা সে বোঝেনা’। ‘পাখি’-র চরিত্রে মধুমিতা চক্রবর্তী দর্শকদের মধ্যে যে কতটা জনপ্রিয় হয়েছিলেন, তা ‘পাখি চুড়িদার’-এর ফ্যাশন ট্রেন্ড দেখেই বোঝা যায়। শুধু এপার বাংলা নয়, ওপার বাংলাতেও ছড়িয়ে পড়েছিল এই ফ্যাশন ফান্ডা। ‘বাহা শাড়ি’-র পরে সম্ভবত এটাই বাংলা টেলিভিশনের সবচেয়ে বড় ফ্যাশন ফেনোমেনন। 
জুনের মাঝামাঝি ‘বোঝেনা সে বোঝেনা’ শেষ হতেই দর্শকদের মন খারাপ হয়েছিল। আর তো দেখতে পাওয়া যাবে না ‘পাখি’কে! দর্শকদের জন্য সুখবর, মধুমিতা ফিরছেন আবার টেলিভিশনের পর্দায় নতুন অবতারে। নতুন এই সিরিয়ালের নাম ‘কুসুমদোলা’। সদ্য লঞ্চ হয়েছে এই সিরিয়ালের প্রোমো। নতুন মেগায় তাঁর চরিত্রটি কেমন? মধুমিতা জানালেন এবেলা.ইন-কে, ‘এখন এই নিয়ে খুব বেশি কিছু বলা বারণ। শুধু একটা কথাই বলব, আমার থেকে আমার চরিত্রের বয়স অনেকটাই কম। আমার এখন বাইশ আর চরিত্রের বয়স সতেরো।’

নতুন এই টেলিসিরিজে মধুমিতার বিপরীতে দেখা যাবে আর এক জনপ্রিয় টেলি-তারকা ঋষি কৌশিককে। জানা গিয়েছে এই মাস থেকেই শুরু হবে টেলিকাস্ট। দেখে নিন এই নতুন সিরিজের প্রোমো ভিডিও নীচের লিংকে—  

আরও পড়ুন
বিয়ের এক বছর পর কেমন সংসার করছেন সৌরভ-মধুমিতা? পড়ুন বিশেষ সাক্ষাৎকার
দেব-নুসরতের পরবর্তী ছবির প্রথম গান শুনতে ক্লিক করুন